Пасля традыцыйнага пераразання чырвонай стужкі госці сталі ўдзельнікамі спартыўна-музычнай праграмы, якую распачало паказальнае выступленне выхаванцаў аддзялення барацьбы дзюдо (на здымку). Музычныя падарункі прапанавалі юныя артысты ўзорнай вакальнай студыі “Тоніка” раённага Цэнтра дзяцей і моладзі. Сваё акрабатычнае майстэрства прадэманстравала каманда па чырлідзінгу Параф’янаўскай СШ. Падчас канцэрта ўзнагароды прымалі лепшыя спартсмены ДзЮСШ 2017 года старэйшага і малодшага ўзросту, а таксама пераможцы раённага этапу рэспубліканскага конкурсу малюнкаў “Пасябруй са спортам!” Завяршылася ўрачыстасць спартакіядай ДзЮСШ па лёгкай атлетыцы.